Id-Direttiva tal-Kummissjoni 98/82/KE
tas-27 ta' Ottubru 1998
li temenda l-Annessi tad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar ta' livelli massimi ta' residwi ta' pestiċidji fi jew fuq iċ-ċereali, ikel ta' oriġini mill-annimali u ċerti prodotti ta' oriġini mill-pjanti, inkluż il-frott u l-ħxejjex rispettivament
(Test b'relevanza ŻEE)
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 86/362 KEE ta' l-24 ta' Lulju 1986 dwar l-iffissar ta' livelli massimi għar-residwi ta' pestiċidji fi jew fuq iċ-ċereali [1], kif l-aħħar emendata bid-Direttiva tal-Kummissjoni 97/71/KE [2] u partikolarment l-Artikolu 10 tagħha,
Wara li kkunsidrat id-Direttiva tal-Kunsill 86/363 KEE ta' l-24 ta' Lulju 1986 dwar l-iffissar ta' livelli massimi għar-residwi ta' pestiċidji fi jew fuq l-ikel b'oriġini mill-animali [3], kif l-aħħar emendata bid-Direttiva tal-Kummissjoni 97/71/KE, u partikolarment l-Artikolu 10 tagħha,
Wara li kkunsidrat id-Direttiva tal-Kunsill 90/642 KEE tas-27 ta' Novembru 1990 dwar l-iffissar ta' livelli massimi għar-residwi ta' pestiċidji fi jew fuq prodotti b'oriġini mill-pjanti, inkluż il-frott u l-ħxejjex [4], kif l-aħħar emendata bid-Direttiva 97/71/KE, u partikolarment l-Artikolu 7 tagħha,
Wara li kkunsidrat d-Direttiva tal-Kunsill 91/414/KEE tal-15 ta' Lulju 1991 li tirrigwarda t-tqegħid fis-suq ta' prodotti għall-protezzjoni tal-pjanti [5], kif l-aħħar emendata permezz tad-Direttiva tal-Kummissjoni 98/47/KE [6],
Billi, d-Direttivi tal-Kunsill 93/57/KEE [7] u 93/58/KEE [8] emendaw l-Annessi II tad-Direttivi 86/36/KEE u 86/363KEE u 90/642/KEE biex ikunu stabbiliti l-livelli massimi tar-residwi għall-ewwel lista ta' pestiċidji għaċ-ċereali u l-prodotti ta' oriġini ta' l-annimali u għall-prodotti ta' oriġini mill-pjanti, inkluż il-frott u l-ħxejjex, rispettivament; billi; b'dana kollu, ċerti pożizzjonijiet tħallew miftuħa meta l-informazzjoni disponibbli ma kinitx suffiċjenti biex ikunu stabbiliti l-livelli massimi, u l-partijiet interessati ingħataw l-opportunità li jiġġeneraw l-informazzjoninieqsa f'tabella taż-żmien speċifika; billi, jekk il-livelli massimi ma jkunux adottati sat-13 ta' Ottubru 1998, l-aktar limitu baxx xieraq, tad-determinazzjoni analitika għandu japplika;
Billi; bi qbil mad-disposizzjonijiet tad-Direttiva 91/414/KEE, awtorizazzjonijiet ta' prodotti għall-protezzjoni tal-pjanti, għall-użu fuq prodotti tar-raba speċifiċi, huma responsabbli għalihom l-Istati Membri; billi awtorizzazzjonijiet bħal dawn huwa meħtieġ li jkunu bbażati fuq l-evalwazzjoni ta' l-effetti fuq is-saħħa umana u dik ta' l-annimali u l-influwenza fuq l-ambjent; billi l-elementi li jridu jkunu kkunsidrati f'dawn l-evalwazzjonijiet jinkludu l-espożizzjoni ta' l-operatur u l-persuni fit-triqu l-impatt fuq l-ambjent ta' l-art, tal-baħar u ta' l-ajru, kif ukoll l-impatt fuq il-bnedmin u l-annimali permezz tal-konsum ta' residwi fuq prodotti tar-raba, hekk ittrattati;
Billi, għaċ-ċereali u l-prodotti ta' oriġini tal-pjanti, inkluż il-frott u l-ħxejjex, il-livelli massimi ta' residwi jirriflettu l-użu ta' kwantitajiet minimi ta' pestiċidji biex tintlaħaq il-protezzjoni effettiva tal-pjanti, applikati b'tali mod li l-ammont tar-residwi jkun l-iżgħar prattikabbli, u huwa tossikoloġikament aċċettabbli, partikolarment in vista tal-protezzjoni ta' l-ambjent, u fit-termini ta' inġestjoni kkalkolat ta' l-ikel; billi, għall-ikel b'oriġini ta' l-annimali, il-livelli massimi ta' residwi jirriflettu l-konsum ta' ċereali u prodotti ta' oriġini mill-pjanti, ittrattati bil-pestiċidji, u li jirriżultaw f'residwi ta' l-annimali u l-prodotti ta' l-annimali, kif ukoll jittieħed akkont tal-konsegwenzi diretti ta' l-użu tal-mediċini veterinarji meta xieraq;
Billi l-livelli massimi ta' residwi huma stabbiliti fuq l-anqas livell tad-determinazzjoni analitika, meta l-użu awtorizzat ta' protezzjoni ta' pjanti ma jirriżultawx f'livelli li tista’ tinduna bihom ta' residwu ta' pestiċidji fi jew fuq il-prodott ta' l-ikel, jew meta ma hemmx użu awtorizzat, jew meta l-użu li jkunu awtorizzat mill-Istati Membri ma jkunux sostenuti mill-informazzjoni meħtieġa, jew meta l-użu f'pajjiżi terzi li jirriżultaw f'residwi fi jew fuq prodotti ta' l-ikel li jistgħu jidħlu fiċ-ċirkolazzjoni fis-suq tal-Komunità ma kienux sostenuti minn din l-informazzjoni meħtieġa;
Billi l-espożizzjoni għat-tul ta' ħajja ta' konsumaturi ta' prodotti ta' l-ikel ittrattati b'pestiċidji koperti minn din id-Direttiva jkunu ġew ikkalkolati u evalwati bi qbil mal-proċeduri u l-prattiċi użati fi ħdan il-Komunità Ewropea, billi jkunu kkunsidrati il-linji ta' gwida ppubblikati mill-Organizazzjoni Dinjija tas-Saħħa [9];
Billi l-avviċinament xjentifiku u l-proċeduri biex ikunu kkalkolati d-dożi akuti ta' referenzi, (DAR), u biex tkun ikkalkolata l-espożizzjoni akuta ta' l-ikel fi żmien qasir, għadhom ma ġewx miftiehma fuq il-livell tal-Komunità Ewropea; billi l-Kumitat Xjentifiku dwar il-Pjanti, filwaqt li jkun ikkunsidrat l-avviċinament xjentifiku u l-proċeduri żviluppati fil-konsultazzjoni ta' l-OIB/ODI ta' l-1997 [10] huwa xieraq, sakemm ma jkunx għadu ġie konkluż ftehim fuq il-livell tal-Komunità, jikkalkula l-livelli massimi ta' residwi tossikoloġikament aċċetabbli, għall-frott pome (tar-razza tat-tuffieħ), tal-ħawħ, tal-berquq u tal-bżar aħdar [11], għar-rigward ta' methamidophos; billi fuq il-bażi ta' l-informazzjoni fuq il-GAP u provi fl-għelieqi MRL għall-methamidophos, jistgħu jkunu stabbiliti fuq il-livelli indikati li jkunu tossikoloġikament aċċettabbli għall-ħawħ u l-berquq; billi fin-nuqqas ta' din l-informazzjoni għall-frott pome, biex ikunu akkomodati r-residwi ta' methamidophos li jkun ġej mill-użu ta' acephate, l-MRL ta' methamidophos għandu jkun ukoll stabbilit għal-livell tossikoloġikament aċċettabbli; billi l-Istati Membri, għandhom jirrevedu, partikolarment għall-prodotti agrikoli msemmija hawn fuq, prattiċi agrikoli tajbin eżistenti, biex ikun assigurat li l-MRL stabbilit għall-acephate u l-methamidophos ikunu sodisfatti;
Billi l-livelli massimi ta' residwi għall-pestiċidji għandhom jinżammu taħt reviżjoni; billi l-livelli jistgħu jinbidlu biex tittieħed konsiderazzjoni ta' l-informazzjoni l-ġdida u d-dettaljiu, partikolarment, għandhom ikunu kkunsidrati mill-ġdid b'urġenza in vista tat-tnaqqis, jekk tikkonċerna l-espożizzjoni ta' l-ikel tal-konsumaturi, ibbażata fuq l-informazzjoni l-ġdida jew riveduta, jinġiebu għall-attenzjoni tal-Kummissjoni, partikolarment bl-implimentazzjoni ta' l-Artikolu 9 tad-Direttiva 86/362/KEE, l-Artikolu 9 tad-Direttiva 86/363/KEE jew l-Artikolu 8 tad-Direttiva 90/642/KEE; billi; partikolarment, l-MRL, stabbiliti għall-acephate, metamidophos u vinclozolin f'din id-Direttiva għandhom ikunu riveduti b'mod urġenti, flimkien ma' l-MRL, għal dawn il-pestiċidji stabbiliti permezz tad-Direttivi 93/57/KEE u 93/58/KEE, ibbażati fuq ix-xogħol ta' l-evalwazzjoni fuq dawn is-sustanzi attivi permezz tad-dispożizzjonijiet ta' l-Artikolu 8 (2) tad-Direttiva 91/414/KEE;
Billi l-livelli massimi ta' residwi u l-livelli rrakkomandati mill-Codex Alimentarius huma stabbiliti u evalutati wara li jkunu segwiti proċeduri simili; billi b'dana kollu l-informazzjoni fl-evalutazzjonijiet relevanti tal-Laqgħa Konġunta ta’ l-OIB/ODI (FAO/WHO), dwar ir-Residwi tal-Pestiċidji (JMPR), li jikkonċernaw il-pestiċidji koperti minn din id-Direttiva kienu ġew ippreżentati b'mod li l-użu awtorizzat kienu mqassra żżejjed prattiċi agrikoli tajbin u provi ta' residwu taħt superviżjoni u li ma jindikax bażi ċara għal-livell massimu rrakomandat; billi l-awtorizzazzjonijiet ta' prodotti għall-protezzjoni ta' pjanti f'pajjiżi terzi jistgħu jinħtieġu l-użu ta' kwantitajiet akbar ta' pestiċidji jew intervalli aqsar qabel il-ħsad, minn dawk awtorizzati fil-Komunità u konsegwentement jistgħu jinħtieġu livelli ogħla ta' residwi; billi l-imsieħba tal-Komunità fil-kummerċ, ikunu ġew ikkonsultati dwar dawk il-livelli stabbiliti f'din id-Direttiva permezz ta' l-Organizazzjoni Dinjija tal-Kummerċ, u l-kummenti tagħhom dwar dawn il-livelli, jkunu ġew ikkunsidrati u diskussi mill-Kumitat Permanenti dwar is-Saħħa tal-Pjanti; billi l-possibbiltà li jkunu stabbiliti l-livelli massimi tar-residwi dwar it-tolleranza ta' l-importazzjoni għall-pestiċidji speċifiċi/kombinazzjonijiet ta' prodotti tar-raba jkunu eżaminati mill-Komunità Ewropea fuq il-bażi tal-preżentazzjoni ta' l-informazzjoniaċċetabbli;
Billi l-livelli massimi ta' residwi stabbiliti f'din id-Direttiva għandhom ikunu riveduti fil-qafas tar-ri-evalutazzjoni tas-sustanzi attivi, li hemm provvediment dwarhom fil-programm ta' xogħol stabbilit permezz ta' l-Artikolu 8 (2) tad-Direttiva 91/414/KEE;
Billi l-opinjoni tal-Kumitat Xjentifiku dwar il-Pjanti, partikolarment dawk li jikkonċernaw il-protezzjoni tal-konsumatur ta' prodotti ta' l-ikel trattati bil-pestiċidji, kien meħud b'konsiderazzjoni;
Billi din id-Direttiva hija bi qbil ma’ l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DIRETTIVA:
L- Artikolu 1
Fl-Anness II tad-Direttiva 86/362/KEE il-listi tal-livelli massimi tar-residwi għall-chlorothalonil, chlorpyriphos, chlorpyriphos-methyl, cypermethrin, deltamethrin, fenvalerate, glyphosate, imazalil, iprodione, permethrin, il-'grupp tal-benomyl' (maneb, mancozeb, metiram, propineb, zineb) u procymidon huma mibdula bil-listi stabbiliti fl-Anness A ta' din id-Direttiva.
L- Artikolu 2
Fl-Anness II tad-Direttiva 86/363/KEE il-listi tal-livelli massimi tar-residwi għall-chlorothalonil, chlorpyriphos, chlorpyriphos-methyl, cypermethrin, deltamethrin, fenvalerate, glyphosate, imazalil, iprodione, permethrin, il-'grupp tal-benomyl' (benomyl, carbendazim, thiophanate-methyl),il-'grupp maneb' (maneb, mancozeb, metiram, propineb, zineb) u procymidon huma mibdula bil-listi stabbiliti fl-Anness B ta' din id-Direttiva.
L- Artikolu 3
Fl-Anness II tad-Direttiva 90/642/KEE il-listi tal-livelli massimi tar-residwi għall-chlorothalonil, chlorpyriphos, chlorpyriphos-methyl, cypermethrin, deltamethrin, fenvalerate, glyphosate, imazalil, iprodione, permethrin, il-'grupp tal-benomyl' (benomyl, carbendazim, thiophanate-methyl),il-'grupp maneb' (maneb, mancozeb, metiram, propineb, zineb) u procymidon huma mibdula bil-listi stabbiliti fl-Anness C ta' din id-Direttiva.
L- Artikolu 4
Il-livelli massimi tar-residwi stabbiliti fl-Anness D ta' din id-Direttiva huma stabbiliti fuq bażi temporanja għall-acephate, methamidophos u vinclozolin, minn qabel għall-adozzjoni tal-prodotti agrikoli kollha tal-livelli massimi ta' residwi riveduti għal dawn it-tliet pestiċidji fuq il-bażi tax-xogħlijiet ta' l-evalutazzjoni dwar is-sostanzi attivi permezz tad-dispożizzjonijiet ta' l-Artikolu 8 (2) tad-Direttiva 91/414/KEE, u qabel it-30 ta' April 2001 l-aktar tard għall-achepate u l-methamidophos u qabel il-31 ta' Diċembru 1999 l-aktar tard għall-vinclozolin.
L- Artikolu 5
1. Din id-Direttiva għandha tidħol fis-seħħ fl-1 ta' Novembru1998.
2. L-Istati Membri għandhom jadottaw u jippubblikaw il-miżuri leġislattivi, regolatorji jew amministrattivi, biex ikunu konformi ma' din id-Direttiva sat-30 ta' April 1999. Għandhom jinfurmaw minnufih lill-Kummissjoni bihom.
Huma għandhom japplikaw dawn il-miżuri mill-1 ta' Awissu 1999.
Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b'din ir-referenza fiż-żmien tal-pubblikazzjoni uffiċjali tagħhom. Il-proċedura għal din ir-referenza għandha tkun adottata mill-Istati Membri.
L- Artikolu 6
Din id-Direttiva hija indirizzata lill-Istati Membri.
Magħmula fi Brussel, 27 ta' Ottubru 1998.